
	ACTA 


	Expedient núm.: 
	Òrgan col·legiat: 

	JGL/2021/42 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	8 de novembre de 2021 

	Durada 
	des de les 19.00 fins a les 20.50 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/41 de la Junta de Govern Local de la sessió duta a terme el dia 2 de novembre de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient AA 448. Ampliació horari bar

	Desfavorable
	Tipus de votació: unanimitat

	Vista la sol·licitud presentada d’autorització per ampliar l'horari d'obertura d’un bar per poder obrir a les 05.30 hores, i la presentació d’un seguit de signatures de clients que fan aquesta petició;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que els fets exposats no són justificants per concedir el que sol·licita.


AFERS SOCIALS
	Expedient 2034/2021. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00195;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de deu euros (10,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


CEMENTIRI
	Expedient 2093/2021. Concessió de dret funerari d’un columbari 

	Favorable
	Tipus de votació: unanimitat

	Vista la sol·licitud de concessió de dret funerari d’un columbari del cementiri municipal de Solsona i per a que figuri a nom de la persona sol·licitant i a un altre nom;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent.


CONTRACTACIÓ
	Expedient 1973/2021. Contracte menor de subministrament – fanals solars per il·luminar el camí d’accés a la urbanització de la Creu Blanca

	Favorable
	Tipus de votació: unanimitat

	Vist l'informe justificatiu de la necessitat del contracte emès per la regidora delegada d'Urbanisme, Obres i Serveis municipals, en el qual es motiva la necessitat i idoneïtat d'efectuar un contracte menor de subministrament de vuit fanals solars per il·luminar el camí d’accés a la urbanització de la Creu Blanca per motius de seguretat i ornament públic;
El codi CPV d'aquest subministrament és 34928510-6;
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca;
Vist l’informe-proposta d’adjudicació del subministrament emès per l'enginyer municipal de 3 de novembre de 2021: "Una vegada vistes les ofertes, les qualitats i característiques dels elements pressupostats es considera que l'oferta presentada per l'empresa Indesol del Solsonès, SL, no compleix els requeriments tècnics mínims sol·licitats, resultant econòmicament més avantatjosa alhora que compleix els requeriments tècnics sol·licitats la presentada per l'empresa Norfeus Lighting, SLU, per un import total de 10.005,20 € (sense IVA), fent un total de 12.106,30 €, IVA inclòs";
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, per unanimitat dels assistents, acorda:
Primer. Adjudicar el contracte menor de subministrament de vuit fanals solars per il·luminar el camí d’accés a la urbanització de la Creu Blanca, al contractista Norfeus Lighting, SLU, per un import de 10.005,20 € (sense IVA), més el 21% d'IVA, el que fa un import total de 12.106,30 € (IVA inclòs).
Es requereix que el subministrament dels fanals es realitzi abans del 21 de desembre de 2021. No obstant això, les plantilles de muntatge amb la lluminària es facilitaran a 10 dies de l’acceptació de l’oferta.
Segon. Autoritzar i disposar amb càrrec a l'aplicació pressupostària 1650.63900 i 1610.63900 per a l’exercici 2021.
Tercer. Designar com a responsable de l'execució del contracte l'enginyer de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 2036/2021. Contracte menor d'obra – instal·lació en deixalleria d'un dispositiu consistent en un rodet compactador

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor delegat de Medi ambient, de data 28 d'octubre de 2021, en el qual es motiva la necessitat i idoneïtat d'efectuar un contracte menor d'obres per adjudicar la instal·lació en deixalleria d'un dispositiu consistent en un rodet compactador;
El codi CPV d'aquesta obra és 45340000;
Vist que es justifica la necessitat d'efectuar aquesta contractació, atès l'interès públic i la manca de mitjans de què disposa l'Ajuntament;
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca, i aquests han presentat en temps i forma els pressupostos següents:
· Ecorex Contenedores, SL, per un import de 32.250,00 € (sense IVA), més el 21 % d'IVA
· Palvi, SL, per un import de 30.980,00 € (sense IVA), més el 21 % d'IVA;
L'enginyer municipal emet informe-proposta de data 4 de novembre de 2021 en el que diu: "Una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per l'empresa Palvi, SL, per un import de 30.980,00 €, més el 21 % d'IVA."
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 40.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte menor d'obres "Instal·lació en deixalleria d'un dispositiu consistent en un rodet compactador", al contractista Palvi, SL, per un import de 30.980,00 €, més el 21 % d'IVA, el que fa un total de 37.485,80 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1620.63300 (pla de millora de la deixalleria) per a l’exercici 2021.
Tercer. Designar com a responsable de l'execució del contracte l'enginyer municipal de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar l'acord als licitadors que han presentat pressupost i a l'adjudicatari.


CONVENIS
	Expedient 2101/2021. Conveni de col·laboració per l’execució del projecte estratègic "Producte d’aquí, compromís amb les persones, el territori i la qualitat (anualitat 2022)" en el marc del programa de Desenvolupament Rural de Catalunya 2014-2020 (operació 19.03.01)

	Favorable
	Tipus de votació: unanimitat

	Es dona compte del conveni de col·laboració per l’execució del projecte estratègic «Producte d’aquí, compromís amb les persones, el territori i la qualitat (anualitat 2022)» en el marc del programa de Desenvolupament Rural de Catalunya 2014-2020 (operació 19.03.01), i que es transcriu tot seguit:
«Conveni de col·laboració per l’execució del projecte estratègic "Producte d’aquí, compromís amb les persones, el territori i la qualitat (anualitat 2022)" en el marc del programa de Desenvolupament Rural de Catalunya 2014-2020 (operació 19.03.01)
Solsona, en la data de signatura
Reunits
D’una part, El Sr. Francesc Lluch Majoral, President del Consorci per al Desenvolupament de la Catalunya Central, amb seu al passeig de Jaume Balmes, 3 de Cervera, telèfon 973531300 i correu electrònic info@lcc.cat , actuant en el seu nom i representació. Actuant com a GAL Coordinador.
I de les altres parts,
El Sr. Josep Caelles i Subirana, President per delegació del Consell Comarcal del Solsonès, amb seu al carrer dels Dominics, 14 de Solsona, telèfon 973482003 i correu electrònic josep.caelles@elsolsones.cat, actuant en el seu nom i representació. Actuant com a ens col·laborador.
La Sra. Judit Gisbert Ester, Alcaldessa de Solsona, amb seu al carrer del Castell, 20 de Solsona, telèfon 973480050 i correu electrònic ajuntament@ajsolsona.cat, actuant en el seu nom i representació. Actuant com a ens col·laborador.
El Sr. Ferran Estruch i Torrents, Alcalde de Cardona, amb seu a la Plaça de la Fira, 1 de Cardona , telèfon 93691000 i correu electrònic alcaldia@cardona.cat, actuant en el seu nom i representació. Actuant com a ens col·laborador.
Totes les parts es reconeixen la capacitat legal necessària per formalitzar aquest conveni i,
Exposen
I. Vista la Ordre ARP/54/2021, de 3 de març, per la qual s'aproven les bases reguladores dels ajuts per al desenvolupament de projectes de cooperació dels grups d'acció local de Catalunya, en el marc del Programa de desenvolupament rural de Catalunya 2014-2022 i en els anys 2021 i 2022 (operació 19.03.01).
II. Vista la Resolució ARP/842/2021, de 22 de març, per la qual es convoquen els ajuts per al desenvolupament de projectes de cooperació dels grups d'acció local de Catalunya, en el marc del Programa de Desenvolupament Rural de Catalunya 2014-2022 (operació 19.03.01) corresponents a l'any 2021 (ref. BDNS 554356).
III. Vista la voluntat dels territoris signants de continuar amb l’execució del projecte comú per impulsar el projecte Producte d’aquí, compromís amb les persones, el territori i la qualitat (anualitat 2022).
IV. Vista la Resolució del Departament d’Acció climàtica, Alimentació i Agenda Rural (en endavant DACC) de la Generalitat de Catalunya de data 6 d’agost de 2020 per l’execució del projecte “Producte d’aquí, compromís amb les persones, el territori i la qualitat”, per un import de pressupost total de 26.475,43 euros, a executar en el període màxim del 31 d’octubre de 2022 i un import de subvenció de 23.827,89 euros.
Per tal d’instrumentalitzar aquesta participació econòmica, formalitzen el present conveni que es regirà per les següents
Clàusules
Primera. Objecte.
L’objecte del present conveni és establir un marc de col·laboració entre les entitats signants per regular la participació en l’execució, desenvolupament i confirmació del projecte “Producte d’aquí, compromís amb les persones, el territori i la qualitat”, per l’anualitat 2021-2022.
Segona. Designació del GAL Coordinador.
Designar al Consorci per al Desenvolupament de la Catalunya Central, amb seu al passeig Jaume Balmes, 3 de Cervera, com a grup coordinador del projecte esmentat.
Tercera. Descripció del projecte estratègic:
1. Objectius
Objectiu estratègic: Identificar, promoure i difondre els projectes agroalimentaris i agroecològics, el comerç local, l’artesania, el territori i la gastronomia amb compromís per al foment dels sectors com unes activitats econòmiques i socials a les zones rurals. També es vol promoure la intercooperació público-privada entre diferents entitats del territori on es desenvolupa el projecte.
Objectius generals: El present projecte es desenvolupa per tal de donar visibilitat a la producció agroalimentària i agroecològica local, les persones que el fan possible, la dignificació de la feina de pagès i d’artesania, potenciar els eixos amb comerç local del territori, establir noves xarxes de col·laboració i treball en xarxa entre els diferents actors, la recuperació de confiances entre diferents actors i amb la població local/visitant, posar en valor el territori on es desenvolupa el projecte i les persones que hi viuen.
· Afavorir la intercooperació público-privada per impulsar mesures o intervencions comuns en activitats de promoció del producte agroalimentari de temporada, del comerç local i de la restauració amb compromís. També es vol afavorir i fomentar la recuperació de confiances entre actors i actors-població local i forana Cooperació/Confiances.
· Millorar el coneixement sobre el producte agroalimentari de temporada, de les seves explotacions, processos d’elaboració, les persones que el fan possible, el seu potencial i les seves externalitats positives en els territoris rurals. Coneixement/Confiances.
· Millorar el coneixement sobre el comerç local, les persones que els regenten, els ixos comercials, el seu potencial i les seves externalitats positives en els territoris rurals. Coneixement.
· Apoderar el territori rural per a la promoció d’activitats conjuntes com a alternativa econòmica, mitjançant la sensibilització. Apoderament.
· Crear productes i/o serveis de manera cooperativa o en xarxa per a una diversificació integral dels territoris rurals. Diversificació.
· Posar en valor el territori on es desenvolupa el projecte per tal de complementar l’oferta turística existent. Coneixement/Diversificació.
· Fomentar el consum i el coneixement del producte agroalimentari local de temporada a la població local. Salut/Coneixement.
· Posar en valor l’artesania d’arts i oficis tradicional del territori on es desenvolupa el projecte. Coneixement.
· Posar en valor i apoderar dels espais públics dels joves artistes del territori, oferint un espai per la seva visualització i de treball en xarxa. Coneixement/Apoderament.
2. Accions que s’emprendran per aconseguir els objectius
En el present conveni es mostra un quadre resum de les accions previstes, podent veure el detall de les accions en el corresponent projecte.
Actuació / Tasca 
AC1 
Campanyes: La Cuineta d’Aquí i/o Corre-Cuina d’Aquí, compra i tasta. Cultivant confiances 
AC2 
Campanya comunicació producte d’Aquí “Al Bell Mig” 
AC3 
El producte d’aquí a la comunitat educativa: “diagnosis menjadors escolars del Solsonès i Cardona per a la transició cap a un model local i de proximitat” 
AC4 
El producte d’aquí a la comunitat educativa: “el producte ens visita” Sensibilització a través del contacte amb les persones que produeixen el producte local de proximitat 
AC5 
Coordinació 
3. Beneficiaris potencials
Els beneficiaris potencials del projecte seran els següents col·lectius:
· Població local
· Productors i/o elaboradors agroalimentaris
· Comerç local
· Col·lectiu restauració
· Joves artistes del territori
· Visitants.
4. Paper de cada participant en l’organització i la implementació del projecte
Serà responsabilitat del grup coordinador:
· Dirigir i coordinar el disseny del projecte, inclosa la preparació del conveni de col·laboració entre els GAL o agents participants i la preparació de les dades de presentació del projecte; descripció del projecte i definició dels compromisos de cada participant.
· Assumir i executar la totalitat de la dotació del projecte i coordinar-ne els aspectes financers, i assumir-ne tota la responsabilitat.
· Assumir la responsabilitat administrativa i financera de totes les operacions del projecte.
· Conservar tota la documentació de l'expedient durant els terminis corresponents establerts en la normativa vigent i facilitar-los a les autoritats competents.
· Comunicar al DACC, en relació amb cada participant, altres ajuts, ingressos o recursos per finançar les activitats subvencionades.
· Dirigir i coordinar totes les tasques del projecte que són responsabilitat de cada GAL, o de les persones o entitats col·laboradores en el seu cas, per tal d'assegurar la correcta implementació del conjunt.
· Promocionar i controlar el projecte en tots els seus aspectes (tècnics, execució financera, de participació, etc.).
· Publicitar, de manera permanent i constant, la participació del DACC i de la Unió Europea en tots els projectes i en les actuacions que se'n derivin.
· Controlar el progrés de l'execució de la despesa efectuada, organitzar intercanvis entre els GAL o els agents territorials i preparar els documents necessaris.
· Dirigir i coordinar la post-execució relativa a la continuïtat de l'acció i a les possibilitats per a nous avenços en el desenvolupament rural, a la difusió de l'experiència, al tancament dels aspectes financers i a qualsevol altre aspecte que sigui procedent.
· Constituir el canal de comunicació entre els GAL, i les persones o entitats col·laboradores si s'escau, i el DACC. Trametre totes les informacions rebudes pel que fa al projecte en ambdues direccions.
· Elaborar i presentar l'informe final del projecte, que ha de contenir una àmplia descripció de les actuacions executades, l'execució pressupostària del projecte, objectius assolits i impacte del projecte en el territori.
· Revisar el compliment dels compromisos assumits per cada participant fins a la correcta realització del projecte.
Seran obligacions i responsabilitats de les entitats firmants:
· Prendre part en les activitats del projecte.
· Fer-se responsable dels seus compromisos de cara a la resta de cooperants i de cara al GAL coordinador, d'acord amb el conveni de col·laboració signat.
· Assumir la responsabilitat administrativa de les operacions del projecte que ha desenvolupat.
· Publicitar, de manera permanent i constant, la participació del DACC i de la Unió Europea en tots els projectes i en les actuacions que se'n derivin.
· L'incompliment de les esmentades obligacions podria ser motiu d’expulsió del projecte.
· Totes les entitats signants es comprometen així mateix a facilitar la informació, documentació i justificacions que li siguin requerides pel grup coordinador, amb l'objectiu de poder justificar el projecte davant dels organismes competents i davant de qualsevol actuació de verificació que realitzin els òrgans de control d'àmbit comunitari, nacional o autonòmic.
· Mantenir les actuacions subvencionades durant els 5 anys posteriors a la data de pagament final de l'ajut.
· Informar al públic de l’ajut obtingut pel FEADER, durant la realització d’una operació i el període de manteniment de compromisos de la manera que s’indica a la resolució.
· La resta de compromisos contemplats en la resolució de concessió de l’ajut.
· S’acorda també que en cas d’accions específiques a nivell de territori com per exemple els acords de custòdia i la setmana del voluntariat, l’associació en sigui la titular i responsable.
· La propietat intel·lectual de tot el que es desenvolupi en el marc del projecte i la responsabilitat corresponent, serà compartida entre els socis signants. I així es reflectirà en els acords amb els col·laboradors.
· Aquests acords es faran extensius a les noves accions de caràcter similar que es desenvolupin en el marc del projecte.
5. Acords per a l’organització i seguiment del projecte
Organització:
Les accions estaran coordinades, executades, assumides econòmicament i justificades pel Gal coordinador, tot i això, els socis hauran de col·laborar activament en el desenvolupament, correcta execució i control de la temporalitat de la part de les accions del projecte.
Seguiment del projecte:
El Comitè de Pilotatge és l’òrgan de la presa de decisions del projecte. Cada entitat disposarà d’un vot. Les funcions del Comitè de Pilotatge seran:
· Vetllar pel compliment dels objectius i actuacions previstes en el projecte.
· Fer balanç de resultats.
· Planificar totes les actuacions comunes específiques.
· Establir modificacions si és necessari per al bon funcionament del projecte.
· Aprovar la incorporació de nous membres al projecte, si s’escau.
· Aprovar l’expulsió de membres, si procedeix.
El Comitè de Pilotatge es reunirà com a màxim trimestralment. Les decisions es prendran per consens. En cas de diferències entre les parts es resoldrà mitjançant una votació. En cas d’empat, el Grup coordinador tindrà vot de qualitat. Les decisions seran vàlides si hi són presents com a mínim dues terceres parts de les entitats participants.
6. Resultats esperats i contribució a la correcció de desequilibris
Resultats previstos i contribució a la correcció de desequilibris mediambientals, socioeconòmics, culturals i d’ocupació.
Desequilibris mediambientals: Una de les nostres fites i compromís és la protecció del nostre medi ambient i dels recursos naturals, ja que són imprescindibles per l’obtenció d’un dels bens més preuats, el menjar, i com no, com element indispensable per una bona qualitat de vida. Les explotacions agroalimentàries participants són de petita escala i totes mostren un gran respecte cap al medi i les persones que viuen al territori.
Una de les accions és la confecció de bosses de berenar, confeccionades pel nostre comerç local, i amb la utilització de teixits reciclats o retalls sobrants. Amb aquestes bosses no només el vol posar en valor un element oblidat i tradicional, també que es prengui consciència a l’hora d’utilitzar embolcalls d’un sol ús, i recuperar hàbits saludables en l’alimentació i consum.
Fomentar el consum del producte de temporada, de proximitat i en molts casos ecològics, no només es vol fomentar bons hàbits saludables i de promoció econòmica de les nostres explotacions i negocis, també per un seguit de raons que tenen forta incidència en la millora del medi ambient i la valorització dels recursos naturals, tal com s’enumera tot seguit:
Petjada de carboni molt baixa per trobar-se prop del punt de consum.
Molts d’ells produïts sense pesticides ni adobs de síntesi química.
Recuperació i afavorir varietats locals.
Aplicació de normes de benestar animal.
Afavoreixen un desenvolupament rural sostenible.
Milloren la sobirania alimentària.
Desequilibris socioeconòmics: En les zones rurals com la nostra, ens trobem amb taxes de despoblació elevades, amb envelliment de la població, abandonament d’oficis tradicionals, pèrdua de varietats locals, etc. La valorització del patrimoni natural, cultural i social permet no només enfortir el sector turístic i “vendre” el territori com un destí únic, amb caràcter, sostenible i responsable, també permet obrir un ventall de possibilitats per la creació o consolidació de nous projectes amb cabuda en el món rural com un comerç de proximitat preparat per les noves oportunitats, projectes alimentaris responsables, artesania adaptada a les noves tendències.
Desequilibris culturals: La configuració del paisatge rural ha vingut gràcies a la intervenció humana que durant segles ha aportat, gràcies a l’activitat agrícola, forestal i ramadera, unes característiques úniques i que cal que preservem i comuniquem a les noves generacions, sobretot les confiances i el treball col·laboració que ha existit sempre en medis rurals allunyats de grans ciutats. Unir esforços entre diferents sectors ens ha de permetre no només la recuperació de confiances i d’un treball unificat, també esdevenir territoris vius que permetin la creació o recuperació d’activitats respectuoses amb la societat i el medi.
Desequilibris d’ocupació: Les accions que proposem volen incidir de manera directa i indirecta sobre diferents sectors del territori, i ajudar a la creació o manteniment de l’ocupació, i també dotar d’eines als agents, entitats i empreses que participen en aquest projecte.
Quarta. Pressupost
El pressupost d’execució total del projecte és de 26.475,43 euros tal i com es relaciona en el següent quadre:
Acció
Import (€)
AC1 Campanyes: La Cuineta d’Aquí i/o Corre-Cuina d’Aquí, compra i tasta. Cultivant confiances 
0,00 
AC2 Campanya producte d’Aquí “Al Bell Mig” 
1.900,00 
AC3 El producte d’aquí a la comunitat educativa: diagnosis menjadors escolars del Solsonès i Cardona per a la transició cap a un model local i de proximitat 
9.625,96 
AC4 El producte d’aquí a la comunitat educativa: el producte ens visita Sensibilització a través del contacte amb les persones que produeixen el producte local de proximitat 
13.249,50 
AC5 Coordinació i comunicació 
1.700,00 
Total 
26.475,46 
Nota: les accions amb import de pressupost 0,00 €, seran finançades amb altres aportacions.
S’ha resolt una subvenció per a la realització del projecte per un import de 23.827,89 euros, corresponent al 90% del pressupost total, i l’aportació del 10% restant correspon als ens col·laboradors amb els següents imports:
Ens col·laborador
Import
Ajuntament de Solsona 
1.191,40 € 
Ajuntament de Cardona 
1.191,40 € 
Consell Comarcal del Solsonès 
264,75 € 
Cinquena. Compromís de finançament
Cada entitat signant es compromet a complir les seves responsabilitats i compromisos operatius i financers previstos en el projecte.
Sisena. Cronograma d’execució.
El termini d’execució i justificació del projecte és el 31 d’octubre de 2022.
Atès el tipus d’accions descrites, l’execució serà continua durant el període establert.
Setena. Clàusula que permeti noves adhesions (opcional)
L'admissió de nous socis, la sol·licitud dels quals s'haurà de dirigir al grup coordinador, estarà condicionada a la baixa prèvia d'una altra entitat, tenint en compte la limitació pressupostària del projecte, excepte en el cas de noves adhesions que no impliquin dotació financera.
Si una de les entitats participants decideix donar-se de baixa del projecte ho haurà de notificar per escrit al Grup Coordinador i aquest informar, en el termini màxim de 15 dies, el Comitè de Pilotatge. Serà aquest últim organisme qui decidirà quina entitat participant assumeix els compromisos alliberats, o en el seu cas, qui accepti l'entrada d'un altre GAL o entitat col·laboradora per a realitzar-los.
La baixa d'un projecte no eximeix d'assumir la justificació de les despeses contretes fins a la data de la baixa.
D'altra banda, perquè el Comitè de Pilotatge expulsi a una de les entitats participants, sota petició d'un o diversos membres, serà necessari l'acord d'almenys el 75% dels participants, per considerar que no està complint amb els convenis i responsabilitats contretes. En qualsevol cas, si es produeix una expulsió, serà notificada als organismes pertinents que han aprovat el projecte.
Vuitena. Publicitat
En tota la publicitat que es dugui a terme de les actuacions relacionades amb aquest conveni haurà de constar expressament la participació del DACC de la Generalitat de Catalunya i del FEADER, i de la resta d’ens locals que intervenen en el projecte.
Novena. Durada del conveni
El període de vigència del conveni serà fins la finalització de l’execució i justificació del projecte. Així mateix, aquest acord continuarà vigent pel què respecte a les obligacions legals de cada un dels participants en matèria de custòdia de documentació i de justificació administrativa-financera durant cinc anys posteriors a la finalització de l’execució del projecte.
Desena. Modificació del conveni
Les modificacions del conveni o del propi projecte de cooperació hauran de ser proposades i notificades per escrit al Grup Coordinador, qui les traslladarà en un termini màxim d’un mes al Comitè de Pilotatge. Perquè puguin procedir, hauran de ser aprovades per almenys el 75% del membre de les entitats participants en el Comitè de Pilotatge. Aquesta modificació s’haurà de comunicar als organismes competents i a tots els territoris afectats. Fins que aquesta modificació no hagi estat validada per l’organisme competent no es podrà considerà vàlida.
Onzena. Causes de resolució del conveni
El Conveni s’extingeix per resolució. Són causes de resolució del conveni:
a) Per arribar el termini pactat.
b) Per mutu acord de les parts abans del seu venciment.
c) Per incompliment d’una de les parts de les obligacions establertes en aquest conveni. En aquest cas, l’altra part podrà exigir-ne el seu compliment o la seva resolució.
Dotzena. Naturalesa jurídica i resolució de conflictes
Legislació aplicable i organisme competent per dirimir conflictes.
Les qüestions litigioses sorgides sobre la interpretació, la modificació, la resolució i els efectes d’aquest conveni, seran resoltes per acord entre les parts signants o per la Jurisdicció Contenciosa Administrativa.
Tretzena. Règim jurídic aplicable
· El Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
· L’Ordre ECO/172/2015, de 3 de juny, sobre les formes de justificació de subvencions.
· La Llei 38/2003, de 17 de novembre, general de subvencions
· El Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions.
· La Llei 39/2015, d’1 d’octubre, del procediment administratiu comú de les administracions públiques.
· El Decret 393/2006, de 17 d’octubre, pel qual es constitueix i es regula l’organització i el funcionament de l'Organisme Pagador dels ajuts finançats pels fons FEAGA i FEADER estableix que el Departament d’Agricultura, Ramaderia i Pesca és l’Organisme Pagador de les despeses imputables al FEAGA i al FEADER, que regula el Reglament (UE) núm. 1306/2013, del Parlament Europeu i del Consell, de 17 de desembre (DOUE L 347 de 20/12/2013).
· El Decret 133/1985, de 25 d’abril, de reglament de la funció interventora.
· El Reglament (UE) núm. 1303/2013, del Parlament Europeu i del Consell de 17 de desembre de 2013, pel que s’estableixen les disposicions comunes relatives al Fons Europeu de Desenvolupament Regional (FEDER), al Fons Social Europeu (FSE), al Fons de Cohesió, al Fons Europeu Agrícola de Desenvolupament Rural (FEADER) i al Fons Europeu Marítim i de la Pesca (FEMP), i pel que s’estableixen les disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell.
· Reglament (UE) núm. 1305/2013, del Parlament Europeu i del Consell, de 17 de desembre, relatiu a l’ajut al desenvolupament rural mitjançant del Fons Europeu Agrícola de Desenvolupament Rural (FEADER) i pel qual es deroga el Reglament (CE) núm. 1698/2005 del Consell.
· El Reglament (UE) núm. 807/2014 de la Comissió, d’11 de març de 2014, que completa el reglament (UE) núm. 1305/2013 del Parlament Europeu i del Consell, relatiu a l’ajut al desenvolupament rural a través del Fons Europeu Agrícola de Desenvolupament Rural (FEADER), i introdueix disposicions transitòries.
· Decisió d’execució C(2015) 5325 final, de 28 de juliol de 2015, per la qual s’aprova el Programa de Desenvolupament Rural de Catalunya per al període de programació 2014-2020.
· El Reglament (UE) 2020/2220 del Parlament Europeu i del Consell, de 23 de desembre, estableix disposicions transitòries relatives, entre d’altres, a l’ajut al desenvolupament rural a través del FEADER, i preveu que els estats membres puguin continuar contraient compromisos jurídics amb els beneficiaris els anys 2021 i 2022, en virtut del Reglament (UE) 1305/2013.
I en prova de conformitat signem el present conveni de col·laboració, en el lloc i data esmentats en l’encapçalament.»
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


	Expedient 2106/2021. Cinquena addenda al conveni de col·laboració amb el departament d'Educació per al desplegament de les mesures del Pla de millora d’oportunitats educatives en el marc dels Plans Educatius d'Entorn del curs 2021-2022

	Favorable
	Tipus de votació: unanimitat

	Es dona compte de la cinquena addenda al conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per al desplegament de les mesures del Pla de millora d’oportunitats educatives en el marc dels Plans Educatius d'Entorn del curs 2021-2022, i que es transcriu tot seguit:
«Cinquena addenda al conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per al desplegament de les mesures del Pla de millora d’oportunitats educatives en el marc dels Plans Educatius d'Entorn del curs 2021-2022
Reunits
Pel Departament d’Educació de la Generalitat de Catalunya
La senyora Raquel Garcia Sevilla, director general d'Atenció a la Família i Comunitat Educativa del Departament d'Educació, nomenada pel Decret 173/2021, de 8 de juny, (DOGC núm. 8429, de 9.06.2021) i actuant en l’exercici de les facultats delegades per Resolució ENS/1839/2011, de 20 de juliol, de delegació de competències de la persona titular del Departament d'Ensenyament (DOGC núm. 5930, de 28.7.2011) en diversos òrgans del Departament.
Per l’Ajuntament de Solsona
La il·lustríssima senyora Judit Gisbert Ester, alcaldessa de Solsona, elegida en la sessió del Ple de la Corporació de 18 de setembre de 2021 i fent ús de les facultats que li són reconegudes a l’article 53.1.a del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril.
En ús de les seves atribucions, ambdues parts es reconeixen mútuament la capacitat jurídica suficient per formalitzar aquest conveni.
Exposen
1. Que amb data 10 d'abril de 2019 es va subscriure un conveni de col·laboració entre l’Administració de la Generalitat de Catalunya mitjançant el Departament d’Educació i l’Ajuntament de Solsona per al Pla educatiu d'entorn, amb número d’expedient 91851.
2. Que el conveni esmentat en el punt 1 d’aquesta addenda preveu que els recursos econòmics que es destinaran al Plans Educatius d’Entorn es concretaran mitjançant una addenda al conveni.
3. Durant els anteriors cursos es van signar diverses addendes amb data 28 d'octubre de 2019, 6 d'octubre de 2020 i 13 d'abril de 2021 i durant aquest curs 2021-2022, se’n proposa la signatura d’aquesta.
4. Que aquesta addenda té com objecte concretar la dotació econòmica per desplegar a través dels Plans Educatius d’Entorn diverses mesures del Pla de millora d’oportunitats educatives.
Per tot això, ambdues parts, reconeixent-se mútua capacitat per actuar, consideren convenient formalitzar la present addenda de conformitat amb les següents
Clàusules
Primera. L’objecte d’aquesta addenda és concretar l’import de la dotació econòmica per desplegar a través del Pla Educatiu d’Entorn:
1. Les mesures 5, 7 i 17 del Pla de millora d’oportunitats educatives portades a terme durant el curs 2021-2022 ( de l’1 de setembre de 2021 i fins al 31 d’agost de 2022).
2. Les mesures 14, 15 i 16 del Pla de millora d’oportunitats educatives, el desplegament de les quals comporten la contractació de personal tècnic de l’1 de setembre del 2021 i fins al 31 d’octubre de 2022.
Segona. El Departament d’Educació hi col·laborarà aportant la quantitat total de 9.000,00 €, amb l’objectiu de donar suport a actuacions que fomentin l’èxit escolar, la participació de les famílies i la cohesió social.
Aquest import es desglossa de la manera següent:
Dotació per desplegar les mesures 5, 7, 14, 15, 16 i 17 del Pla de millora d’oportunitats educatives
Mesura 5 
Mesura 7 
Mesura 14 
Mesura 15 
Mesura 16 
Mesura 17 
Total 
9.000,00 € 
- € 
- € 
- € 
- € 
9.000,00 € 
En el cas que l’Ajuntament de Solsona rebi dotació per la mesura 14 (o 16) // per les mesures 14 i 16, aquest haurà de fer una aportació de la part del cost de la contractació de la figura tècnica necessària per portar a terme les funcions corresponents i que no cobreixi l’aportació del Departament d’Educació.
Tercera. El Departament d’Educació tramitarà en concepte de bestreta el 53,2 % (4.788,00 €) de la quantitat total a l’Ajuntament de Solsona en el moment de la signatura d’aquesta addenda i la quantitat restant (46,8% de la quantitat total, 4.212,00 €) es tramitarà un cop es justifiqui correctament l’import total, tal com es preveu a la clàusula quarta.
Aquest import total de 9.000,00 € es distribueix de la manera següent:
4.788,00 €, 53,2% exercici/anualitat 2021
4.212,00 €, 46,8% exercici/anualitat 2022.
La despesa corresponent a l’any 2021 per al desplegament de les mesures 5, 7, 14, 15, 16 i 17 del Pla de millora d’oportunitats educatives es farà efectiva a càrrec de la posició pressupostària EN0704 D/460000190/4241/0052 del pressupost de la Generalitat de Catalunya per al 2020, prorrogat per al 2021. La quantitat corresponent al 2022 es farà efectiva a càrrec de la posició pressupostària equivalent de l’any 2022.
Quarta. La justificació de l’import total de les despeses efectuades, es farà mitjançant la presentació per part de l’Ajuntament de Solsona de la documentació següent:
a) Certificat de l’interventor/a o del secretari/a-interventor/a de la corporació, amb el vistiplau de l’alcalde o alcaldessa, conforme les despeses certificades s’adeqüen al pressupost inclòs en el pla d’actuació, identificació de les activitats i certificació que han estat registrades en la comptabilitat. En aquest certificat, s’ha de fer constar la relació de despeses efectuades que ha d’incloure també les efectuades per l’Ajuntament respecte de l’aportació del Departament d’Educació, amb indicació de les aplicacions pressupostàries amb càrrec a les quals s’ha fet la despesa, el nom i NIF del creditor, el concepte, l’import i la data de pagament. i incorporar una declaració conforme han estat efectuades i pagades dins dels terminis de justificació establerts en aquesta addenda.
b) Full resum de les despeses portades a terme.
c) Certificat de l’acta signada d’aprovació de la memòria per part de la comissió Representativa-Institucional, prevista a la clàusula tretzena del conveni de col·laboració (s’ha d’elaborar una única memòria que englobi totes les addendes subscrites al conveni del PEE per al curs 2021-2022).
d) Declaració responsable que el total de les fonts de finançament no supera el cost de l'actuació.
e) Declaració responsable que la documentació original acreditativa de les despeses portades a terme es troba a disposició de l'òrgan concedent, de la Intervenció General de la Generalitat i de la Sindicatura de Comptes. El desplegament de les mesures 14 i 16 del PMOE comporta la contractació de personal tècnic, contractació que pot anar des de l’1 de setembre de 2021 i fins al 31 d’octubre de 2022.
Aquesta documentació justificativa s’ha de presentar no més tard del 15 de novembre de 2022.
Cinquena. L’Administració de la Generalitat i els ens que conformen el seu sector públic poden portar a terme actuacions de control i requerir informació al destinatari o destinatària final del fons, d’acord amb el que preveu l’article 90 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
L’Ajuntament està obligat a destinar els fons rebuts a les activitats objecte d’aquesta addenda i a justificar l’aplicació d’aquests fons d’acord amb els conceptes establerts a la clàusula segona.
Així mateix, l’Ajuntament estarà obligat a facilitar tota la informació que li sigui requerida pels òrgans de control de l’Administració de la Generalitat de Catalunya i la Sindicatura de Comptes o altres òrgans competents.
Sisena. Aquesta addenda serà vigent des de la data de la seva signatura i fins al 31 de desembre de 2022.
Setena. Aquesta addenda està sotmesa als requisits establerts en el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, pel que fa a la disposició de fons en concepte de transferència.
I en prova de conformitat, les parts signen aquesta addenda.»
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut de la cinquena addenda al conveni esmentat i autoritzar l’alcaldessa per signar-la.


	Expedient 2133/2021. Conveni de col·laboració autorització utilització espai xamfrà C/ Bisbe Vidal i Barraquer - C/ Bisbe Lasala com a punt de recollida dels cubells dels veïns de l'edifici del C/ Bisbe Vidal i Barraquer 

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i Maria Claustre Bernadó Travesset per a l'autorització de la utilització de l'espai del xamfrà entre el carrer del Bisbe Vidal i Barraquer i el carrer del Bisbe Lasala com a punt de recollida dels cubells dels veïns de l'edifici del carrer del Bisbe Vidal i Barraquer, i que es transcriu tot seguit:
"Conveni de col·laboració entre l'Ajuntament de Solsona i Maria Claustre Bernadó Travesset
Solsona, a ___ de novembre de 2021
Reunits
D’una banda, Judit Gisbert Ester, com a alcaldessa i en representació de l’Ajuntament de Solsona.
I, de l’altra banda, Maria Claustre Bernadó Travesset.
Intervenen
Judit Gisbert i Ester, en la seva condició i qualitat d’alcaldessa presidenta de l’Ajuntament de Solsona, que el faculta per representar dita Corporació Municipal, a l’empara del que disposa l’article 53.1 a) del Decret legislatiu 2/2003, de 28 d’abril, que aprova el Text refós de la Llei municipal i de règim local de Catalunya.
M. Claustre Bernadó i Travesset, en nom i en interès propi.
Els compareixents es reconeixen capacitat suficient per a l’atorgament d’aquest conveni segons allò establert a l’article 47.2.c) i següents de la Llei 45/2015, d’1 d’octubre, de règim jurídic del sector públic, i
Exposen
I. Que l’Ajuntament de Solsona (en endavant, l’Ajuntament) té prevista la implantació del servei de recollida Porta a Porta.
II. Que aquest sistema comporta que els usuaris del servei deixin els cubells corresponents a la via pública, per tal que siguin convenientment recollits i buidats per l’empresa concessionària del servei, la qual cosa ha obligat a determinar, cas per cas, el lloc exacte on deixar aquests cubells.
III. Que Maria Claustre Bernadó i Travesset (en endavant, la propietària) és propietària de la finca urbana situada al nucli urbà del terme municipal de Solsona, i situada al núm. 2 del carrer del Bisbe Vidal i Barraquer.
IV. Que, en el decurs de la reunió mantinguda entre representants de l’Ajuntament, la propietària i els veïns de l’immoble esmentat al punt anterior, es va consensuar que l’espai idoni per tal que aquests darrers deixin els cubells és el xamfrà del carrer del Bisbe Vildal i Barraquer i el xamfrà del carrer Bisbe Lasala.
V. Que la propietària està disposada a autoritzar que els cubells es puguin deixar a l’indret esmentat.
VI. Que l’Ajuntament i la propietària estan disposats a arribar a una entesa que, en forma de conveni, permeti destinar aquell espai a l’ús esmentat.
Per això, les parts han arribat a un acord que, acollint-se a la modalitat de conveni, formalitzen de conformitat als següents
Pactes
Primer. La propietària autoritza l’Ajuntament a destinar el xamfrà de l’edifici de la seva propietat més amunt detallat a ser el punt de recollida dels cubells dels veïns d’aquest immoble usuaris del servei, sense rebre cap tipus de contraprestació a canvi.
Segon. La propietària ha adequat l’espai descrit per facilitar la tasca de la recollida i reduir-ne l’impacte visual.
Tercer. L’espai habilitat com a punt de recollida ho és, de manera exclusiva, per als veïns de l’immoble del carrer Bisbe Vidal i Barraquer, 2.
Quart. L’Ajuntament de Solsona no podrà realitzar cap tipus d’actuació en aquest espai sense el consentiment exprés de la propietària.
Cinquè. El conveni que avui se signa tindrà una validesa de quatre anys. En qualsevol moment abans de la finalització del termini previst, els signants en podran acordar unànimement la pròrroga per a un període de quatre anys addicionals a la seva extinció.
Sisè. No obstant allò previst a l’acord anterior, l’autorització que avui s’acorda podrà ser revocada en qualsevol moment per la propietària o els seus drethavents. En aquest cas, l’Ajuntament haurà de deixar l’espai lliure i en les mateixes condicions en què es trobava a la data de signatura d’aquest conveni en el termini màxim d’un mes a partir del moment que en rebi la comunicació de la propietat, sense tenir dret a cap tipus d’indemnització.
I en prova de conformitat signen el present document, en quatre exemplars i a un sol efecte, en el lloc i la data assenyalats a l’encapçalament."
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


DESENVOLUPAMENT LOCAL
	Expedient 2116/2021. Bases del XIV Concurs d’aparadors per Nadal – 2021

	Favorable
	Tipus de votació: unanimitat

	Vist que anualment, i des de fa 14 anys, des de l’Ajuntament de Solsona conjuntament amb l’Agència de Desenvolupament Local de Solsona i Cardona s’organitza un concurs d’aparadors comercials;
Vist que l’embelliment dels aparadors dels establiments comercials contribueix a dinamitzar els eixos comercials i l’economia local del municipi;
Vist que és voluntat d’aquest ajuntament contribuir al desenvolupament econòmic local;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar les bases reguladores del “XIV Concurs d’Aparadors per Nadal – 2021”, que es transcriuen a continuació, amb una consignació pressupostaria de 1.025,00 € en concepte de premis:
"XIV Concurs d'aparadors per Nadal – 2021
Bases reguladores
El convoca:
Convoca el XIV Concurs d’aparadors per Nadal de Solsona la regidoria de Desenvolupament Local a través de l’Agència de Desenvolupament Local de Solsona i Cardona.
Hi col·laboren:
Hi col·laboren:
· Unió de Botiguers i Comerciants de Solsona (UBIC)
· Consell de la gent gran
· Cicle formatiu de comerç de l’escola Arrels II
· La Inquieta
· Associació d’Empresaris pel Solsonès.
Objecte i temàtica:
L’objectiu del concurs és que Nadal sigui una festa als carrers i als establiments de Solsona i que els propis establiments contribueixin a dinamitzar els eixos comercials. La temàtica dels aparadors se centrarà en les festes nadalenques.
Participants:
Pot participar-hi qualsevol establiment a peu de carrer ubicat a Solsona.
Format:
El format de la composició de l’aparador és lliure. Cal situar-la dins l’establiment en un lloc visible des del carrer. El jurat valorarà positivament els factors següents:
1. Impacte visual de l’aparador (de 0 a 5 punts)
L'aparador atreu l'atenció al vianant?
Té estímuls visuals/elements que criden l'atenció?
Sedueix per comprar?
2. Originalitat i creativitat (de 0 a 5 punts)
Utilitza elements/materials diferents, que destaquin sobre la resta d'aparadors?
Produeix una sorpresa agradable?
És original?
3. Coherència de l’aparador amb la botiga (de 0 a 3 punts)
Hi ha una relació entre el què és l'establiment, la imatge que té, el producte que ven i la imatge de l'aparador?
Hi ha harmonia entre el que ven el comerç i el que transmet l'aparador?
Durada:
El jurat passarà a valorar els aparadors entre els dies 4 i 19 de desembre de 2021.
Inscripció i més informació:
Per participar-hi caldrà omplir el formulari que trobareu a la web de l’ajuntament de Solsona i a la de  l’agència https://bit.ly/aparadorssolsona abans del dia 2 de desembre (inclòs). Es facilitarà als participants un distintiu on diu “Aquest establiment participa en el Concurs d’aparadors per Nadal”, que s’ha de col·locar en un lloc visible a l’aparador que concursa. Per qualsevol dubte es pot telefonar al 973481009 o al 690572694.
Jurat i veredicte:
El veredicte final es determinarà segons el resultat dels vots del jurat, que estarà format per:
· Els joves del cicle formatiu de comerç de l’Escola Arrels II que emetran una única votació consensuada.
· La Inquieta, que emetrà una única votació consensuada.
· El consell de la gent gran, que emetrà una única votació consensuada.
· L’Associació d’Empresaris pel Solsonès, que emetrà una única votació consensuada.
Cap membre del jurat pot participar en el concurs.
El lliurament de premis tindrà lloc el dia 21 de desembre de 2020 a les 16.00h a la sala de Plens de l’Ajuntament.
Premis:
S’atorgarà un premi de 300,00 € al primer classificat, un premi de 200,00 € al segon i un premi de 150,00 € al tercer per gastar al comerç local.
Els 3 primers classificats rebran un distintiu que podran posar a l’aparador. 
Entre els participants que no estiguin entre els 3 primers classificats es sortejaran 15 premis de 25,00 € per comprar al comerç local.
En cas que hi hagi aparadors que hagin obtingut una alta valoració, el jurat podrà atorgar alguna menció honorífica al marge dels tres aparadors guanyadors.
Nota
La participació en aquest concurs pressuposa la total acceptació d’aquestes bases. Qualsevol fet imprevist o detall no inclòs en aquestes bases serà resolt pel jurat.
Agrairem que, per tal de fer les festes més lluïdes i els carrers més acollidors, es mantinguin els llums dels aparadors encesos almenys fins a les 10 de la nit els dies feiners, així com els diumenges i festius."


EDUCACIÓ
	Expedient 2115/2021. ETFEM – utilització gimnàs Escola Setelsis

	Favorable
	Tipus de votació: unanimitat

	Vista la sol·licitud presentada i subscrita per Claustre Moreno i Camps, representant de l'ETFEM, en què demana poder utilitzar el gimnàs de l'Escola Setelsis els dies 27, 28, 29, 30 i 31 de desembre de 2021, de les 9.00 a les 13.00 hores, com a espai de trobada per poder dur a terme les activitats d'esportives programades durant les festes de Nadal i poder disposar d'un espai tancat en cas de pluja;
A proposta de la regidora delegada d'Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 2130/2021. Nomenament representant consell escolar – Escola Setelsis

	Favorable
	Tipus de votació: unanimitat

	Vist l’escrit tramès per Isabel Traveset i Guilanyà, directora de l'Escola Setelsis, on demana que l’Ajuntament de Solsona designi un representant per tal de formar part del consell escolar del Centre, d’acord amb l’article 45 del Decret 102/2010, de 3 d’agost, d’autonomia de centres educatius que determina la composició del consell escolar dels centres públics,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda designar M. Isabel Roca i Guitart, regidora delegada d’Educació, per formar part del consell escolar de l'Escola Setelsis.


GOVERNACIÓ
	Expedient 1988/2021. Concessió gual 

	Favorable
	Tipus de votació: unanimitat

	Vista la sol·licitud de llicència per col·locar un gual, de 3 metres, a una plaça;
Atès que el sol·licitant no s’ha beneficiat del servei durant el primer semestre de l’any 2021;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 554/2021 emès per la Policia Local i a proposta de la regidora de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir el gual número 796, un cop pagats els drets corresponents. La taxa vigent per cada gual permanent, amb un mínim de tres metres lineals, és de 12,50 €/any i per cada placa de gual permanent és de 24,20 €, per tant l'import a abonar l'any 2021 és de 42,95 €. Es recorda a la sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual.
3. Concedir l’abonament del primer semestre.


	Expedient 1918/2021. Trasllat gual 

	Desfavorable
	Tipus de votació: unanimitat

	Vista la sol·licitud de llicència per traslladar un gual, situat al carrer de la Bòfia, a l'avinguda de la Verge de Montserrat;
Vist que el gual situat al carrer de la Bòfia té una amplada de 3 metres;
Vist que a l'adreça on es vol traslladar el gual correspon a la porta d’una nau de l'avinguda de la Verge de Montserrat, amb una amplada de 8 metres, on hi ha concedida una activitat de lloguer de pàrquing per a 70 vehicles;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no es pot atendre la seva sol·licitud ja que cada gual té assignat una adreça. S'haurà de sol·licitar una nova llicència de gual per a l'adreça de l'avinguda de la Verge de Montserrat, i sol·licitar la baixa de l’altre gual, si s'escau.


	Expedient 923/2021. Instal·lació d'una tarima destinada a terrassa

	Favorable
	Tipus de votació: unanimitat

	Vist que el dia 3 de maig de 2021, registre d'entrada RC-1191, es va presentar un projecte per l'ampliació del servei d’un bar, situat al passatge Guitart, amb la instal·lació d'una tarima a l'exterior del bar destinada a terrassa, a la franja ocupada per aparcaments de vehicles;
Vist que per acord de la Junta de Govern Local del dia 5 de juliol de 2021, es denegà la instal·lació de la tarima a l'exterior del bar;
Vist que s'han tornat a valorar els informes que consten a l'expedient;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir la instal·lació de la tarima esmentada.


	Expedient 2037/2021. Acreditació vehicle 

	Favorable
	Tipus de votació: unanimitat

	Vista la sol·licitud de concessió d'una autorització per a poder aparcar un vehicle a prop de les obres que estan duent a terme a l'edifici d’un carrer;
Vist l’informe 560/2021 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que, pel termini d'un mes, a partir de la recepció de la notificació del present acord, se li concedirà una acreditació per estacionar el vehicle, a la zona verda de la plaça de Sant Pere o del carrer de les Llices, però no davant de l’Ajuntament. Aquesta acreditació s'haurà de retornar un cop hagi finalitzat el període d'un mes. Si transcorregut aquest període encara es necessita aparcar el vehicle esmentat a prop de les obres de l'edifici del carrer de Sant Pau, caldrà fer una nova sol·licitud.


	Expedient 2096/2021. VOX Lleida – instal·lació d'una carpa informativa

	Favorable
	Tipus de votació: unanimitat

	Vista la sol·licitud presentada i subscrita per Josep Maria Mirada Profitós, representant de VOX Lleida, en què demana permís per ocupar la via pública, amb la instal·lació d'una carpa informativa de 3 x 3 metres el dia 27 de novembre, a la plaça del Camp, de les 10.30 a les 13.30 hores;
Vist l'informe 569/2021 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el què sol·licita sempre que la col·locació de la carpa no entorpeixin la visibilitat i la mobilitat dels usuaris de la via.


	Expedient 2111/2021. Sàmara Natura – utilització espai públic 

	Favorable
	Tipus de votació: unanimitat

	Vista la sol·licitud d’autorització per dur a terme un taller sensorial de natura inclusiu, conjuntament amb l'Amisol, el dia 27 de novembre, de les 10.00 a les 12.00 hores, a la zona de la Mare de la Font;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el què sol·licita. 


HISENDA
	Expedient contractació obres Fonts Caldes. Obra "Millora de les instal·lacions de Fonts Caldes" – liquidació final d'obra i cancel·lació garantia

	Favorable
	Tipus de votació: unanimitat

	Vistes les sol·licituds presentades en relació al contracte de l'obra "Millora de les instal·lacions de Fonts Caldes", se sol·licita l'aprovació de la liquidació final d'obra i la cancel·lació de la garantia lliurada;
Vist que en data 14 de desembre de 2018 es va signar per part del promotor, de l'empresa constructora i del director de l'obra la certificació i la liquidació de l'obra de "Millora de les instal·lacions de Fonts Caldes", per l'import de 240.213,25 €, IVA inclòs;
Vist l'informe de l'enginyer municipal de data 5 de novembre de 2021;
A proposta dels regidors delegats d’Hisenda i d'Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Retornar l'aval bancari de Caixabank, SA, número 9340.03.1974017-96, de data 17 d'octubre de 2017, de l'import de 9.926,17 €, que es presentà com a garantia de l'obra de "Millora de les instal·lacions de Fonts Caldes".
2. Comunicar al sol·licitant que, segons els documents que obren a l'Ajuntament, l'obra està tancada i liquidada.


	Expedient 2088/2021. Aprovació dels padrons fiscals corresponents al 3r trimestre de 2021 – taxa distribució aigua, recollida escombraries i clavegueram

	Favorable
	Tipus de votació: unanimitat

	Atès que han estat confeccionats els padrons de la taxa per distribució d’aigua, la taxa per recollida d’escombraries i la taxa de clavegueram del tercer trimestre de l’any 2021;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents:
1. Aprovar els padrons fiscals corresponents al tercer trimestre de l’any 2021 que inclou la taxa per distribució d’aigua, la taxa per recollida d’escombraries i la taxa de clavegueram.
2. Determinar com a període voluntari de cobrament per a les taxes esmentades des del 16 de novembre de 2021 al 17 de gener de 2022, ambdós inclosos.
3. Publicar al tauler d’anuncis i al BOP l’edicte corresponent per a què es puguin deduir les reclamacions que es creguin convenients i a l’efecte de notificació col·lectiva.


MEDI AMBIENT
	Expedient 2033/2021. Aplicació taxa recollida escombraries per habitatge de caràcter familiar

	Favorable
	Tipus de votació: unanimitat

	Vista la sol·licitud en què s’exposa que s’està aplicant la taxa per recollida d’escombraries de local comercial a un habitatge i es demana:
· que es canviï la tarifa i s’apliqui la taxa de recollida d’escombraries per habitatge de caràcter familiar,
· que es retorni el diferencial de l’import pagat (entre local comercial i habitatge) en els darrers anys,
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que:
1. Es canviarà la tarifa i s’aplicarà la taxa de recollida d’escombraries per habitatge de caràcter familiar a partir de la data de la sol·licitud.
2. No es retornarà el diferencial de l’import pagat anterior a la sol·licitud ja que als documents que consten a l’expedient surt domiciliada una empresa de transports de mercaderies per carretera en aquest habitatge.


	Expedient 2107/2021. Comunitat de Propietaris Carrer Joaquim Barnola  – presència de coloms a la Comunitat

	Favorable
	Tipus de votació: unanimitat

	Vista la sol·licitud presentada i subscrita per la Comunitat de Propietaris Carrer Joaquim Barnola, en què demana una solució al problema que suposa la presència de coloms a l'edifici contigu al de la Comunitat;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que es requerirà la propietat veïna que revisi els tancaments de l'immoble per evitar l'accés dels coloms.


	Expedient 2110/2021. Comunitat de Propietaris Carrer Joaquim Barnola – recollida porta a porta

	Favorable
	Tipus de votació: unanimitat

	Vista la sol·licitud presentada i subscrita per la Comunitat de Propietaris Carrer Joaquim Barnola, en què, en relació al servei de recollida porta a porta, demana que el punt de recollida d'aquest edifici se situï a la part del darrera, a la sortida del garatge de la Comunitat;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 2109/2021. Comunitat de Propietaris Carrer Serra del Verd  – presència de rates a la Comunitat

	Favorable
	Tipus de votació: unanimitat

	Vista la sol·licitud presentada i subscrita per la Comunitat de Propietaris Carrer Serra del Verd, en què exposa que, darrerament, s'observen rates pels voltants de l'edifici i demana que des de l'Ajuntament es duguin a terme les actuacions necessàries per a eliminar les rates;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que s'ha demanat a l'empresa que té contractat el servei de desratització que intensifiqui el tractament en aquest sector.


PERSONAL
	Expedient 2072/2021. Permís per assistir a una trobada de biblioteques

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per assistir a una trobada de biblioteques a la Biblioteca Germanes Güell de Tàrrega, el dia 16 de novembre de 2021, de les 10.00 a les 13.00 hores, organitzada per la Central de Biblioteques de Lleida i on es presentaran els Premis Atrapallibres i la propera exposició Aigua, feta pel CLIJCAT;
Vist el que estableix el pacte-conveni de l'Ajuntament de Solsona a l'article 28.2;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores d'assistència a la trobada com a jornada laboral i abonar les despeses pels desplaçaments que es facin tal i com estableix l'article 28.2 del pacte-conveni de l'Ajuntament de Solsona.


MERCAT
	Expedient 2104/2021. Justificació absències del mercat setmanal de venda no sedentària, divendres 29 d'octubre de 2021

	Favorable
	Tipus de votació: unanimitat

	Vistos els articles 17 i 18 de l'Ordenança reguladora del mercat municipal de Solsona de venda no sedentària;
Vista la informació documental aportada del tècnic de comerç després de fer la inspecció in situ del control d’assistència del mercat de venda no sedentària del divendres 29 d’octubre del 2021;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Notificar a una marxant, la seva absència del mercat setmanal de venda no sedentària de Solsona corresponent al divendres 29 d’octubre del 2021 i comptabilitzar aquesta absència com a període de vacances.
Segon. Notificar a uns marxants, la seva absència del mercat setmanal de venda no sedentària de Solsona corresponent al divendres 29 d’octubre del 2021 i comptabilitzar aquesta absència com a falta injustificada al haver esgotat ja el període de vacances contemplat a l’ordenança reguladora del mercat municipal de venda no sedentària.
Tercer. Fer un advertiment a un marxant, per haver comès una falta lleu d’acord amb l’article 20 de l'ordenança reguladora del mercat municipal de Solsona de venda no sedentària al haver faltat tres vegades al mercat sense causa justificada un cop exhaurit el període de vacances permès. En cas que es torni a reincidir faltant de manera no justificada al mercat s’iniciarà expedient sancionador.


SUBVENCIONS
	Expedient 2076/2021. Subvenció – Pla de Cooperació per a fer front a les despeses per a la certificació i qualificació energètica d'edificis municipals

	Favorable
	Tipus de votació: unanimitat

	Al BOP de Lleida núm. 212, de 3 de novembre de 2021, es va publicar l'edicte d'aprovació definitiva del Pla de Cooperació municipal per a fer front a les despeses per a la certificació i qualificació energètica d'edificis pertanyents o utilitzats pels ajuntaments de les Terres de Lleida, Pirineu i Aran, que en promoguin la seva rehabilitació energètica.
D'acord amb aquest Pla, correspon a cada ajuntament de la demarcació una subvenció de 2.200,00 €.
Atès que, segon l'acord vuitè de les bases, els ens beneficiaris han de formalitzar l'acceptació de l'ajut proposat;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda formalitzar l'acceptació de l'ajut proposat per a l'Ajuntament de Solsona en el Pla de Cooperació per a fer front a les despeses per a la certificació i qualificació energètica d'edificis municipals.


URBANISME
	Expedient 1548/2021. Llicència urbanística – instal·lació d'un sistema de captació d'energia solar fotovoltaica d’autoconsum en un habitatge

	Favorable
	Tipus de votació: unanimitat

	Vista la sol·licitud de concessió de llicència per instal·lar un sistema de captació d'energia solar fotovoltaica d’autoconsum en un habitatge situat al carrer de les Alzineres, 35, (exp. Mn2021/142);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada amb les condicions següents:
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 783/2019. Llicència urbanística – ampliació llicència rehabilitació d’un edifici d’habitatges

	Favorable
	Tipus de votació: unanimitat

	Vista la sol·licitud en què es demana l’ampliació de la llicència d’obres, concedida per acord de la Junta de Govern Local el dia 21 d'octubre de 2019, per rehabilitar un edifici d’habitatges i les façanes, situat en les finques del carrer de Llobera i la travessia de Sant Isidre;
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada amb les condicions que es detallen a continuació:
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització i, en tot els casos, caldrà posar en consideració de la Policia Local qualsevol alteració en la mobilitat urbana.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2108/2021. Comunitat de Propietaris Carrer Camp del Moí – reforçar estructura edifici Comunitat

	Desfavorable
	Tipus de votació: unanimitat

	Vista la sol·licitud presentada i subscrita per la Comunitat de Propietaris Carrer Camp del Moí, en què demana que es revisi i es reforci l'estructura de l'edifici situat al carrer del Camp del Molí, ja que està falcat amb el marge de la ribera i la seva estabilitat pot perillar en cas de pluges fortes;
A proposta de la regidora delegada d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que no és competència de l'Ajuntament ni reforçar estructures ni fer obres de manteniment d'edificis privats.


VINYET
	Expedient 2099/2021. Arranjament camí d'accés a una casa – Ptda. de Sant Bernat

	Favorable
	Tipus de votació: unanimitat

	Vista la sol·licitud, en què demana una actuació de millora al camí que mena a una casa i que aquesta millora consistís en l'asfalt o cimentació, almenys la part de la pujada;
A proposta de la regidora delegada de Serveis i d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que l'Ajuntament durà a terme el manteniment de l'esmentat camí, tal com s'ha anat fent fins ara i, s'estudiarà la possibilitat de buscar solucions de caire més definitiu.


	Expedient 2113/2021. Manteniment camí d'accés a una casa – Ptda. de Santa Llúcia

	Favorable
	Tipus de votació: unanimitat

	Vista la sol·licitud, en què exposa que l’accés al seu habitatge, una casa a la partida de Santa Llúcia, és el camí que va de la Cabana del Solé a la depuradora, que aquest camí es malmet sovint pel pas de tractors i altra maquinària agrícola i que atès que al decret d'Alcaldia 323/2021, de 28 de setembre, hi consta que l'Ajuntament ha rebut una subvenció de la Diputació de Lleida relativa al Pla econòmic per a ens locals per a l'arranjament de camins 2021-2022, demana que es destini aquesta subvenció al camí de la Cabana del Solé a la depuradora amb una capa d'asfalt i gaveta, tal com s'ha fet al camí que accedeix a una altra casa;
A proposta de la regidora delegada de Serveis i d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que l'Ajuntament encara no ha rebut la subvenció per a l'arranjament de camins 2021-2022, de la qual s'ha fet, de moment, el tràmit d'acceptació. Una vegada l’Ajuntament disposi d’aquest finançament valorarà a quin o a quins camins del vinyet es destina.


VARIS
	Expedient 2095/2021. Expedició del DNI, primer semestre 2022

	Favorable
	Tipus de votació: unanimitat

	L'alcaldessa dona compte de l'escrit tramès per la Secretaria General Provincial de Lleida del Ministerio del Interior, en el qual s'informa dels dies que l'equip mòbil d'expedició del DNI es desplaçarà a Solsona durant el primer semestre de 2022. Els dies són els següents:
- 1 i 3 de febrer
- 30 de març i 1 d'abril
- 24 i 26 de maig.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

